Метаграмы  
*Міхась Пазнякоў*

Літару ў слове,

Адну, памяняем —

Новае слова

Ужо атрымаем.

**\* \* \***

У спорце я.

Мяне калісьці

Насілі воіны-стралкі.

А літару адну змяніце —

Кілімам лягу ля ракі.

*(Лук — луг)*

**\* \* \***

Высокае дрэва

Паўднёвай краіны,

Я — з гладкаю,

Цвёрдай драўнінай.

Галосную ў слове

Цяпер замяніце —

Жывёлаю стану,

На пашу ганіце.

*(Бук — бык)*

**\* \* \***

3 «а» — яна вадою

Між лугоў плыве.

3 «у» — у нас з табою

I ўва ўсіх — па дзве.

*(Рака — рука)*

**\* \* \***

3 «р» — жыву я

У вадзе

I патрэбна

У ядзе.

3 «ш» — жыву

У кожнай хаце,

У акне

Мяне шукайце.

*(Рыба — шыба)*

**\* \* \***

3 «к» — я вадкасці трымаю.

3 «с» — я голас называю.

3 «л» — пра вецер раскажу

Ці ацэнку пакажу.

3 «р» — адразу стану

Невялікім рэстаранам.

3 «й» — я казку, байку

Раскажу пра зайку.

3 «х» — не пройдзе і хвіліны:

Кампазітар вельмі слынны.

*(Бак — бас — бал —  
 бар — Бай — Бах)*

**\* \* \***

З «м» я — рыба,

3 «я» — расліна.

3 «к» мяне ўсе

Піць павінны.

3 «с» я клічу

Ратаваць,

3 «н» прымушу

Моцна спаць.

*(Сом — соя — сок —  
 сос — сон)*

**\* \* \***

Буру марскую ў атаку

Зможам мы ператварыць,

Толькі для гэтага варта

Літару ў слове змяніць.

*(Шторм — штурм)*

**\* \* \***

Я даўно дружу з усімі,

Бо сама я — твор любімы.

I мяне паўсюль на свеце

Больш за ўсіх чытаюць дзеці.

«3» на «с» я памяняю —

Галаўны ўбор называю,

Можа, і не сімпатычны,

Ды затое — металічны.

*(Казка — каска)*

**\* \* \***

Я — у Турцыі,

На карце

Вы сталіцу адшукайце.

А на «г» змяняю «к»

I — сібірская рака.

*(Анкара — Ангара)*

**\* \* \***

3 «Л» — імя дзяўчыны

I рака таксама.

3 «В» — еўрапейскай краіны

Сталіцаю стане.

*(Лена — Вена)*